Turinys
Rodyklė 🔎︎

# Lentelės

Čia nustatomi lentelių teksto dokumentuose požymiai.

Galima parinkti numatytąsias stulpelių, eilučių ir lentelės veiksenos nuostatas. Taip pat nustatomos numatytosios stulpelių ir eilučių įterpimo bei dydžio keitimo parametrų reikšmės. Daugiau skaitykite skyriuje Lentelių taisymas naudojantis klaviatūra „LibreOffice“ tekstų rengyklės „Writer“ žinyne.

Jei norite tai atlikti…

Pasirinkite LibreOffice → ParinktysPriemonės → Parinktys → „LibreOffice“ tekstų rengyklė arba „LibreOffice“ tinklalapių rengyklė → Lentelės.

## Numatytosios lentelių parinktys

Čia parenkamos visų teksto dokumentuose sukurtų lentelių numatytosios nuostatos.

### Antraštė

Nustatoma, kad pirmajai lentelės eilutei būtų taikomas pastraipos stilius „Lentelės antraštė“.

### Kartoti antraštės eilutes naujuose puslapiuose

Nustatoma, ar lentelės antraštę kartoti kiekviename naujame puslapyje.

### Neskaidyti lentelės ties puslapio lūžiais (netaikoma tinklalapiams)

Nustatoma, kad lentelės nebūtų skaidomos teksto skaidymo vietose (ties lūžiais). Šią parinktį galima nustatyti ir lange Lentelė → Savybės → Teksto skaidymas.

### Kraštinė

Nurodoma, kad lentelių langeliai pagal numatytąsias nuostatas turėtų kraštinę.

## Lentelių įvestis

### Skaičių atpažinimas

Nustatoma, kad lentelėje įvesti skaičiai būtų atpažįstami ir atitinkamai formatuojami. „LibreOffice“ teksto dokumentuose įterptų lentelių langeliuose skaičiai gali būti atpažįstami, kai jie atitinka vieną iš skaičių formatų kategorijose „Skaičius“, „Procentai“, „Valiuta“, „Data“, „Laikas“, „Eksponentinis skaičius“, „Trupmena“, „Loginė reikšmė“.

Atpažintas skaičius rodomas numatytuoju kategorijos formatu lentelių langeliams, o pačiam langeliui pritaikomas atpažinto skaičiaus kategorijos formatas. Pavyzdžiui, jei skaičius atpažįstamas kaip data, langeliui pritaikomas datos kategorijos formatas. Langeliui galima pritaikyti konkretų skaičių formatą. Pavyzdžiui, jei Skaičių formato lange lentelės langeliui pritaikysite formatą „1999 m. gruodžio 31 d. penktadienis“, o langelyje įvesite datą 2018-03-15, data bus rodoma kaip „2018 m. kovo 15 d. ketvirtadienis.

Atpažintos datos ir laiko reikšmės paverčiamos į vidinį naudotojui nerodomą serijinį datos ir laiko formatą. Panašiai procentinės reikšmės verčiamos į vidines skaitines reikšmes. Loginės reikšmės verčiamos į reikšmes 1 ir 0.

Jei įvesti rašmenys neatpažįstami kaip skaičius, langelio kategorijos formatas pakeičiamas į teksto formatą, o įvesti rašmenys niekaip nekeičiami.

Jei parinktis Skaičių atpažinimas nepažymėta, įvesti skaičiai bus laikomi paprastu tekstu ir lygiuojami kairėje pusėje.

### Skaičiaus formato atpažinimas

Jei parinktis Skaičiaus formato atpažinimas nepažymėta, bus atpažįstami tik tos kategorijos skaičiai, kurios formatas buvo pritaikytas lentelės langeliui. Įvedus bet kokio kito formato skaičių langelio kategorijos formatas bus nustatytas į teksto.

Pavyzdžiui, jei langelyje yra įvesta data ir langeliui yra pritaikytas datos kategorijos formatas, į tą langelį įvedus procentinę reikšmę langeliui bus pritaikytas teksto kategorijos formatas, o procentinė reikšmė nebus atpažinta kaip skaičius.

Jei parinktis Skaičiaus formato atpažinimas pažymėta, langeliui bus pritaikytas įvesto ir atpažinto skaičiaus kategorijos formatas.

### Lygiuotė

Nustatoma, kad skaičiai visada būtų lygiuojami langelio apačioje, dešinėje pusėje. Jei parinktis nepažymėta, skaičiai bus lygiuojami langelio viršuje, kairėje pusėje.

Parinkties Lygiuotė reikšmė neturi įtakos tiesioginiam formatavimui. Jei langelio turiniui, kuris gali būti ir tekstas, ir skaičius, tiesiogiai pritaikysite centrinę lygiuotę, jis ir bus rodomas centre.

## Valdymas klaviatūra

### Langelių perkėlimas

Nustatomos numatytosios nuostatos eilutėms ir stulpeliams klaviatūra perkelti.

#### Eilutė

Nustatomas kraštinės žingsnis eilutei perkelti.

#### Stulpelis

Nustatomas kraštinės žingsnis stulpeliui perkelti.

### Langelių įterpimas

Nustatomos numatytosios nuostatos eilutėms ir stulpeliams klaviatūra įterpti.

#### Eilutė

Specifies the default value for inserting rows.

#### Stulpelis

Specifies the default value for inserting columns.

### Eilučių ar stulpelių dydžio keitimo poveikis

Nustatoma, kaip stulpelio ar eilutės dydžio pakeitimas paveiks gretimas eilutes ir stulpelius, taip pat visą lentelę.

#### Fiksuotas

Stulpelio ar eilutės dydžio keitimas įtakoja tik gretimos srities langelius.

#### Fiksuotas, proporcingas

Stulpelio ar eilutės dydžio keitimas įtakoja visą lentelę.

#### Kintamas

Stulpelio ar eilutės dydžio keitimas keičia ir lentelės dydį.